stanford-oval/wikipedia huggingface dataset:
Nyrkkeilyn Euroopan-mestaruuskilpailut 1969
Mitalitaulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yhteensä |
| 1. |  Romania | 4 | 2 | 1 | 7 |
| 2. |  Neuvostoliitto | 4 | 1 | 2 | 7 |
| 3. |  Unkari | 2 | 0 | 0 | 2 |
| 4. |  Länsi-Saksa | 1 | 0 | 1 | 2 |
| 5. |  Bulgaria | 0 | 3 | 3 | 6 |
| 6. |  Italia | 0 | 2 | 2 | 4 |
| 7. |  Romania | 0 | 1 | 0 | 1 |
| 7. |  Turkki | 0 | 1 | 0 | 1 |
| 7. |  Jugoslavia | 0 | 1 | 0 | 1 |
| 10. |  Puola | 0 | 0 | 5 | 5 |
| 11. |  Englanti | 0 | 1 | 1 | 2 |
| 12. |  Espanja | 0 | 0 | 1 | 1 |
| 12. |  Irlanti | 0 | 0 | 1 | 1 |
| 12. |  Itä-Saksa | 0 | 0 | 1 | 1 |
| 12. |  Skotlanti | 0 | 0 | 1 | 1 |
| 12. |  Suomi | 0 | 0 | 1 | 1 |
| 12. |  Tanska | 0 | 0 | 1 | 1 |
|  | Yhteensä | 11 | 11 | 22 | 44 |
Suomen joukkue

| Painoluokka | Nyrkkeilijä | Sijoitus |
| --- | --- | --- |
| 54 kg | Jouko Lindberg | Tappio 1. ottelussa |
| 60 kg | Risto Meronen | Tappio 2. ottelussa |
| 63,5 kg | Kari Meronen | Tappio 1. ottelussa |
| 67 kg | Kalevi Kosunen | Tappio 1. ottelussa |
| 71 kg | Mikko Saarinen | Tappio 2. ottelussa |
| 75 kg | Reima Virtanen | Pronssia |
Osmo Huumonen

Osmo Aarne Huumonen (20. helmikuuta 1931 Oulu – 30. tammikuuta 2003 Joroinen) oli suomalainen yritysjohtaja, joka sai kauppaneuvoksen arvonimen.
Huumosen vanhemmat olivat tekninen johtaja Aarne Alfred Huumonen ja Alli Elisabet Mehtälä ja puoliso vuodesta 1956 lehtori Raija Liisa Helinä Nikunen. Huumonen tuli ylioppilaaksi Lahden yhteiskoulusta 1950 ja valmistui ensin Lahden kauppaopistosta 1951 ja sitten Helsingin yliopistosta maatalous- ja metsätieteiden kandidaatiksi 1956. Hän oli Valtion maitotalouskoelaitoksen voinvalmistuksen va. assistentti 1956–1957, Valtion maitotalousopiston voinvalmistuksen opettaja 1956–1957, Savo-Karjalan meijeriliiton tekninen- ja talousneuvoja Mikkelissä 1957–1959 ja Varkauden seudun Osuusmeijerin toimitusjohtaja 1959–1972 ja 1976–1991 sekä hallituksen jäsen 1959–1991. Huumonen oli myös Yhdistyneiden kansakuntien elintarvike- ja maatalousjärjestö FAO:n asiantuntija meijeriekonomistina Roomassa 1973–1976, ryhmän johtaja ja meijeriekonomian asiantuntija kansainvälisessä meijerien kehitysohjelmassa 1983 sekä asiantuntija kansainvälisissä kehitysyhteistyöprojekteissa 1977–1978 ja 1980. Hänellä oli myös useita kotimaisia asiantuntija- ja luottamustehtäviä. Sotilasarvoltaan Huumonen oli reservin yliluutnantti (1985). Hän sai kauppaneuvoksen arvonimen 1987.
Nick Berry

| Nick Berry |
| --- | --- |

Henkilötiedot
Syntynyt: 16. huhtikuuta 1963 (ikä 61) Woodford, Essex, Englanti
Ammatti:  näyttelijä, laulaja
Puoliso:  Rachel Robertson (vih. 1994)
Lapset:  2
Näyttelijä
Aktiivisena:  1976–2012
Merkittävät roolit:  “Nick Rowan” Sydämen asialla “Simon Wicks” East Enders
Aiheesta muualla
IMDb
Nick Berry (s. 16. huhtikuuta 1963, Woodford, Essex, Englanti) on englantilainen näyttelijä, joka on esiintynyt useissa televisiosarjoissa. Berry tunnetaan Suomessa parhaiten roolistaan konstaapeli Nick Rowanina draamasarjassa Sydämen asialla vuosina 1992–1998.
Berry on myös levyttänyt kaksi Isossa-Britanniassa hiteiksi noussutta singleä, jotka molemmat on julkaistu hänen televisioesiintymisiensä yhteydessä. Vuonna 1986 julkaistiin single Every Loser Wins, ja vuonna 1992 single Heartbeat (Sydämen asialla -sarjan tunnuskappale). Hän on myös julkaissut kaksi albumia.
Berry meni naimisiin Rachel Robertsonin kanssa 1994 ja heillä on kaksi poikaa, Louis ja Finlay.
Aiheesta muualla

Nick Berry Internet Movie Databasessa. (englanniksi)
Nick Berry: BBC Drama
Nick Berry: Nick Rowan, "Sydämen asialla" (Arkistoitu – Internet Archive)
Nick Berry Gallery: kuvia sarjasta "Sydämen asialla"
Nis Petersen

| Nis Petersen> Henkilötiedot |
| --- | --- |
Syntynyt: 1897 Vamdrup, Tanska
Kuollut: 1943 (45–46 vuotta) Laven, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Pääteokset:  Sandaalintekijän katu
Aiheesta muualla
Löydä lisää kirjailijoitaKirjallisuuden teemasivulta
Nis Petersen (1897 Vamdrup, Tanska – 1943 Laven, Tanska) oli tanskalainen kirjailija. Hän kierteli kulkurina Eurooppaa ja oli muutenkin värikäs persoona. Hänen tunnetuin teoksensa on historiallinen romaani Sandaalintekijän katu (Sandalmagernes gade, 1931). Hän kirjoitti myös novelleja.
Suomennetut teokset

Sandaalintekijän katu (Sandalmagernes gade), suom. Vilho Hokkanen, Helsinki: Tammi 1946
On the Equilibrium of Heterogeneous Substances

On the Equilibrium of Heterogeneous Substances on yhdysvaltalaisen insinöörin ja matemaatikon Willard Gibbsin kirjoittama termodynamiikkaa käsittelevä teos. Se on saksalaisen fyysikon Hermann von Helmoltzin vuonna 1882 julkaistun teoksen Thermodynamik chemischer Vorgänge ohella yksi termodynamiikan perustaneista teoksista. Teokset muodostavat yhdessä kemiallisen termodynamiikan ja suurelta osin fysikaalisen kemian perustan.
Gibbsin teoksessa yhdistettiin kemiallisia, fysikaalisia, sähköisiä ja sähkömagneettisia ilmiöitä koherentiksi järjestelmäksi ja näin luotiin kemiallisen termodynamiikan perusta. Teoksessa esitellään uusia käsitteitä, kuten kemiallinen potentiaali ja Gibbsin vaihesääntö. Yhdysvaltalainen kirjailija Bill Bryson kuvailee teosta ”termodynamiikan Principiaksi”.
Teos julkaistiin vuosina 1875–1878 osissa suhteellisen tuntemattomassa yhdysvaltalaisessa tieteellisessä julkaisussa Transactions of the Connecticut Academy ja se pysyi varsin tuntemattomana kunnes Wilhelm Ostwald käänsi sen saksaksi ja Henry Louis Le Chatelier ranskaksi.
Aiheesta muualla

On the Equilibrium of Heterogeneous Substances (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:On the Equilibrium of Heterogeneous Substances
Käännös suomeksi
NBA-kausi 1974–1975

NBA-kausi 1974–1975 oli NBA-liigan 29. kausi.
Tapahtumia

New Orleans Jazz liittyi liigaan sen 18. joukkueena.
Tähdistöottelu pelattiin Phoenixissa ja idän joukkue voitti sen lukemin 108–102. New York Knicksin Walt Frazier palkittiin ottelun parhaana pelaajana.
Pudotuspeleihin pääsi nyt viisi joukkuetta kummastakin konferenssista aikaisemman neljän sijaan.
Capital Bullets muutti nimensä Washington Bulletsiksi.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Bob McAdoo | Buffalo Braves | 34.5 |
| Levypalloja per ottelu | Wes Unseld | Washington Bullets | 14.8 |
| Syöttöjä per ottelu | Kevin Porter | Washington Bullets | 8.0 |
| Riistoja per ottelu | Rick Barry | Golden State Warriors | 2.9 |
| Torjuntoja per ottelu | Kareem Abdul-Jabbar | Milwaukee Bucks | 3.3 |
| Pelitilanneheittojen tarkkuus | Don Nelson | Boston Celtics | 53.9% |
| Vapaaheittojen tarkkuus | Rick Barry | Golden State Warriors | 90.4% |
Palkitut pelaajat

Arvokkain pelaaja (MVP): Bob McAdoo, Buffalo Braves
Vuoden tulokas: Jamaal Wilkes, Golden State Warriors
Vuoden valmentaja: Phil Johnson, Kansas City-Omaha Kings
Finaalien MVP: Rick Barry, Golden State Warriors
Aiheesta muualla

Kuvia tai muita tiedostoja aiheesta NBA-kausi 1974–1975 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Golden State Warriors juhli mestaruutta.
Olympiada Patras

| AEP Olympias Patras BC |
| --- | --- |
Liiga:  A2 Ethniki
Perustettu:  1961
Areena:  Pampelloponisiako kapasiteetti 5 500
Kotipaikka:  Patras, Kreikka
Värit:           
Presidentti:   Nikos Bogonikolos
Päävalmentaja:   Dimitris Tsolakis
Kotisivu:  www.olympiasclub.org
AEP Olympias Patras BC on kreikkalainen koripalloseura Patrasista.
Historia

Seuran perustivat vuonna 1961 yleisurheilusta kiinnostuneet miehet. Seuran lajeiksi otettiin alun perin koripallo, lentopallo, yleisurheilu ja pyöräily. Kaudella 2005–2006 seura voitti A2 Ethnikin mestaruuden ja nousi A1 Ethnikiin. Kaudella 2007–2008 Patras pelasi myös EuroCupissa, mutta seura putosi jo toisella karsintakierroksella Ural Greatille. Kauden 2007–2008 päätteeksi seura putosi pääsarjasta oltuaan runkosarjan viimeinen.
Aiheesta muualla

Virallinen kotisivu (Arkistoitu – Internet Archive) (kreikaksi)
Osmo Hiltunen

Osmo Hiltunen (11. toukokuuta 1918 Helsinki – 21. heinäkuuta 2006) oli suomalainen juristi ja Korkeimman oikeuden jäsen vuosina 1978–1988.
Hiltunen suoritti ylemmän oikeustutkinnon 1948 ja sai varatuomarin arvon 1950. Hän työskenteli Helsingin raastuvanoikeudessa vuodesta 1952.
Nazia Hassan

Nazia Hassan noin vuonna 1994.
Nazia Hassan (3. huhtikuuta 1965 Karachi – 13. elokuuta 2000) oli pakistanilainen poplaulaja. Hän aloitti ammattilaisuransa 15-vuotiaana, kun hän oli "Aap Jaise Koi" -kappaleen päälaulajana elokuvassa Qurbani (1980). Vuonna 1981 Hassan voitti esityksestään Filmfare-palkinnon kategoriassa Best Female Playback Singer. Hänen menestyneisiin albumeihinsa lukeutuvat Disco Deewane, Young Tarang ja Hotline. Hassan kuoli 35-vuotiaana keuhkosyöpään, ja Pakistanin hallitus myönsi hänelle Pride of Performance -palkinnon vielä postuumisti vuonna 2002.
Hassan sai Lontoossa juristin koulutuksen. Myös hänen veljensä Zohaib ja sisko Zahra ryhtyivät laulajiksi. Hassan meni 30. maaliskuuta 1995 naimisiin Mirza Ishtiaq Baigin kanssa, ja huhtikuussa 1997 parille syntyi poika Arez. Pari erosi 4. elokuuta 2000.
Käännös suomeksi
Neljä huolenaikaa

| Neljä huolenaikaa Huora |
| --- | --- | --- |

Studioalbumin tiedot
 Julkaistu: 15. maaliskuuta 2024
 Formaatti: CD, LP, digitaalinen
 Kesto: 35.46
 Levy-yhtiö: Sakara
Listasijoitukset
  10. (albumilista)    3. (fyysinen albumilista)
Huoran muut julkaisut
| Älä luovuta 2022 | Neljä huolenaikaa 2024 |   |
Singlet albumilta Neljä huolenaikaa
 ”Timo Lahest” Julkaistu: 28. huhtikuuta 2023  ”Sanni” Julkaistu: 25. elokuuta 2023  ”Miksei maailma jo muutu” Julkaistu: 15. joulukuuta 2023  ”Kesä ja meikä” Julkaistu: 16. helmikuuta 2024  ”Bonobo” Julkaistu: 29. helmikuuta 2024
Neljä huolenaikaa on Huoran neljäs studioalbumi, joka julkaistiin 15. maaliskuuta 2024 Sakara Recordsin kautta.
Kappaleet

Kohde vai esine – 3.46
Timo Lahest – 2.44
Sanni – 3.24
Kuoleman odotusta eri tavoilla – 3.34
Kesä ja meikä – 3.36
Hei Pekka – 2.56
Käsi ylös – 3.25
Bonobo – 3.24
Miksei maailma jo muutu – 5.27
Helvetin koirat – 3.26
Arvostelut

Soundi:
Olavi Metsistö

Olavi Onni Metsistö (14. lokakuuta 1924 Helsinki – 27. helmikuuta 2009) oli suomalainen unkarinkielisen kirjallisuuden kääntäjä.
Metsistö tuli ylioppilaaksi Helsingin suomalaisesta lyseosta 1943. Hänellä oli opintoja Budapestissa 1947–1952. Metsistö työskenteli toimittajana Suomen kultaseppien liitossa 1964–1967, kääntäjänä Unkarin suurlähetystössä 1954–1961, ja vuodesta 1976 eteenpäin. Metsistö sai Unkarin tekijänoikeustoimisto Artisjusin tunnustuspalkinnon 1980.
Metsistön vanhemmat olivat koneasentaja Onni Edvard Metsistö ja Suoma Esteri (o.s. Laakso)
Toimitustöitä

Kultasepän tieto ja taito ; toim. Olavi Metsistö. Suomen kultaseppien liitto, Helsinki 1968
Suomennoksia

Unkarilaisia kansansatuja; valikoinut Gyula Ortutay; suomentajat Outi Karanko ja Olavi Metsistö. Suomalaisen Kirjallisuuden Seuran toimituksia 279. Helsinki 1965
Endre Fejes: Romutarha: romaani. Otava 1966 (alkuteos Razsdatemetö)
György Moldova: Musta enkeli: romaani. Otava 1967
Gyula Illyés: Pustan kansaa; 7. unk. p:sta suom. Olavi Metsistö. Karisto 1970
György G. Kardos: Hyvää viikkoa, Aabraham. Kirjapaja, Helsinki 1977 (alkuteos Aabraham Bogatir h'et napja)
Naisen muotokuva taustoineen: kuunnelma; kirj. Károly Szakonyi; dramaturgi Ilkka Toiviainen; Yleisradiolle unkarinkielestä suom. Olavi Metsistö. Yleisradio 1978
Gyula Illyés: Kharonin lautalla: esseeromaani. WSOY 1979 (alkuteos Kháron ladikján)
Tihanyin viiniä: kooste; Gyula Illyésin tuotannosta Yleisradiolle koonneet Hannu Launonen ja Gyözö Fehérváry; dramaturgi Antti Einari Halonen; suomennokset Anna-Maija Raittila, Hannu Launonen ja Olavi Metsistö. Yleisradio 1983
Palkinnot

Unkarin tekijänoikeustoimisto Artisjusin tunnustuspalkinto 1980
Nestehappi

Nestehappea dekantterilasissa
Nestehappi (engl. liquid oxygen, lyhenteet LOx ja LOX) on muun muassa avaruustekniikassa ja kaasuteollisuudessa käytetty hapetin. Väriltään nestehappi on vaaleansinistä. Sen tiheys on 1,141 g/cm³ (1,141 kg/litra), jäätymispiste on 50,5 K (-222,65 °C) ja kiehumispiste 90,188 K (-182,96 °C) 101,325 kPa:n paineessa. Nestehapen ja kaasumaisen hapen tilavuussuhde on 1:860.
Nestehappi voi tehdä jotkin materiaalit murtumisherkiksi ja on herkkä räjähtämään kosketuksissa rasvoihin.
Se on mm. kantorakettien ajoaineessa hapetin, sitä tehokkaampi olisi vain fluori, jota ei sen myrkyllisyyden vuoksi voida käyttää. Toisen maailmansodan aikana Saksassa siitä käytettiin nimitystä A-Stoff.
Nestehapesta muualla

Nestehapen paramagneettisuus (Arkistoitu – Internet Archive) (englanniksi)
Niko Mäkelä (salibandyn pelaaja)

| Niko Mäkelä> Henkilötiedot |
| --- | --- |
Syntynyt: 10. maaliskuuta 1992 (ikä 32)  Suomi
Salibandyn pelaaja
Lempinimi:  Käpä
Pelipaikka:  hyökkääjä
Seura:  SB Vaasa
Pelinumero:  63
Pituus:  194
Paino:  80
| Urheilijan ura> Junioriseurat |
| --- | --- | --- | --- |
: Nurmon Jymy (salibandy)   Seinäjoen Peliveljet
Maajoukkue
|  | Suomi U-19 | 15 (1+6=7) | 15 (1+6=7) |

Niko Mäkelä (s. 10. maaliskuuta 1992) on suomalainen salibandyn pelaaja, joka pelaa SB Vaasassa. Kaudella 2011–2012 hän voitti Suomen-mestaruuden Seinäjoen Peliveljien joukkueessa. Mäkelä on edustanut junioreissa myös Nurmon Jymyä.
Mäkelä voitti alle 19-vuotiaiden poikien maailmanmestaruuden keväällä 2011.
Niko Mäntylä

| Niko Mäntylä> Henkilötiedot |
| --- | --- |
Syntynyt: 27. lokakuuta 1986 Vantaa, Suomi
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  87 kg
Pelaajaura
Pääsarjaura:  2004–2014
Niko Mäntylä (s. 27. lokakuuta 1986 Vantaa) on suomalainen entinen jääkiekkoilija, pelipaikaltaan puolustaja. Hän edusti urallaan Suomessa Mestis-joukkue Kiekko-Vantaata ja Ranskan pääsarjassa pelaavia Dauphins d’Épinalia ja Gap Hockey Clubia.
Olympia Snowe

Olympia Snowe
Olympia Jean Bouchles Snowe (s. 21. helmikuuta 1947 Augusta) on yhdysvaltalainen republikaaninen poliitikko ja liittovaltion entinen senaattori (1995–2012) syntymäosavaltiostaan Mainesta.
Nuoruus

Olympia Snowe syntyi Kreikasta muuttaneen isän lapseksi nimellä Olympia Jean Bouchles. Hänen äitinsä kuoli rintasyöpään hänen ollessaan vasta kahdeksanvuotias, ja isä menehtyi sydäninfarktiin vuotta myöhemmin. Jäätyään orvoksi hän siirtyi New Yorkin osavaltioon Garrisoniin, jossa kävi koulunsa St. Basil's Academyssa. Hän palasi Augustaan 1969 Mainen yliopistoon opiskelemaan valtiotieteitä. Valmistuttuaan hän meni naimisiin Peter Snowen kanssa, joka kuitenkin kuoli liikenneonnettomuudessa jo 1973.
Olympia Snowe on uskonnoltaan kreikkalaiskatolinen.
Poliittinen ura

Snowe asettui republikaanien ehdokkaaksi Mainen osavaltion edustajistoon jo 26-vuotiaana ja tuli valituksi. Hän toimi myöhemmin osavaltion senaatissa sekä liittovaltion kongressissa. Vuonna 1989 Snowe meni avioon Mainen kuvernöörin John R. McKernan Jr:n kanssa. Mainesta valittu demokraattien senaattoriryhmän johtaja George J. Mitchell luopui paikastaan vuonna 1994, jolloin Snowe asettui ehdolle senaattiin ja sai 60 prosenttia äänistä. Vuoden 2000 senaatin vaalissa Snowen ääniosuus oli 69 prosenttia, ja republikaanien tappiovaaleissa 2006 Snowe onnistui saamaan osavaltiostaan 74 prosentin kannatuksen. Kiinnostavaksi tämän tekee se, että Mainessa demokraattien ehdokas sai presidentin valitsijamiehet taakseen sekä vuonna 2000 että 2004.
Poliittisessa toiminnassaan Snowea on luonnehdittu maltilliseksi republikaaniksi. Hänen neuvottelutaitonsa ja kykynsä tiukkojen äänestysten luotsauksessa ovat herättäneet laajaa huomiotakenen mukaan?. Puolueen konservatiiviset voimat kuten Club for Growth ja Concerned Women for America ovat leimanneet Snowen "vain nimelliseksi republikaaniksi". Presidentti Bill Clintonin oikeudenkäyntijupakassa Snowe oli niitä ratkaisevia poliitikkoja, jotka mahdollistivat tämän jatkamaan virassaankenen mukaan?. Hän on kannattanut laillista aborttia, homoseksuaalien oikeuksia ja aseiden hallussapidon valvontaa. Talouspolitiikassa hän on vastustanut presidentti George W. Bushin verojen alentamiseen tähtäävää linjaa yhdessä republikaanisenaattoreista 2006 paikkansa menettäneen Rhode Islandin Lincoln Chafeen ja Arizonan "vahvan miehen" John McCainin ohella.
Snowe on toisaalta arvokonservatiivi huumepolitiikassa, Kuubaan matkustuskiellon jatkamisen kannattamisessa ja lehdistön sensuurikysymyksissä, ja sodan ja rauhan kysymyksissä hänet luetaan yksiselitteisesti niin sanotuksi haukaksi, joskin aivan viime aikoina vuonna 2006 hän on alkanut kritisoida Irakin sotaa.[lähde? ]
Joissakin mielipidetiedusteluissa hänet on rankattu Yhdysvaltain suosituimmaksi senaattoriksi.
Myrskylän ilmavalvonta-asema

Myrskylän ilmavalvonta-asema aloitti toimintansa talvisodan alkaessa 30. marraskuuta 1939. Se oli toiminta-aikanaan Kotkan, Porvoon, ja pisimpään Lahden ilmavalvonta-alueen alaisuudessa. Ilmavalvonta-aseman yksikkönumero oli Lahden ilmavalvonta-alueen alaisuudessa 1413.
Talvisota

Ensimmäisen havaintonsa Myrskylän ilmavalvonta-asema teki jo talvisodan alkamispäivänä. 30. marraskuuta 1939 kello 11:30 Myrskylästä ilmoitettiin Lahden ilmanvalvontakeskukselle, että Myrskylän yli tuli kolme pommikonetta kohti Lahtea. Koneet tavoittivat Lahden matalalla vain noin 300 metrin korkeudessa. Lennon tavoitteena oli katkaista rautatie Lahdessa, mutta pommit pudotettiinkin jo Launeella, jolloin ne tekivät tuhoa siellä ja surmasivat ilmeisesti viisi siviiliä. Lahden ilmatorjunta-asemat eivät tuolloin olleet miehitettyinä.
Valvontajärjestelyt

Alkuaikoina ilmavalvonta-asemalla toimi tukena ilmavalvontamies Pankamo Lahden ilmavalvonta-aluekeskuksesta. Toimintaa koordinoivan Myrskylän suojeluskunnan paikallispäällikkönä toimi Edvard Eetu Alestalo, vartiopäällikkönä Lennard Lenni Koskinen ja varavartiopäällikkönä Armas Kilpinen sekä loppuaikoina Janne Kerkkola. Valvontavuoroja järjesteli myös Helmi Jokinen.
Ilmavalvontaa suoritettiin kahtena kuuden lotan ryhmänä. Yhden ryhmän valvontavuorot olivat viikon mittaisia. Yksi valvontavuoro oli kahden tunnin mittainen ja tornissa oli kaksi ilmavalvojaa samanaikaisesti neljän muun ollessa vapaalla, nukkumassa tai maatilojen töissä tai noutamassa jotain tarpeellista. Lämpötilan kylmetessä valvontavuoroja saatettiin lyhentää jopa tunnin tai viidentoista minuutin pituisiksi. Ajoittainen -30 C:n pakkanen edellytti lämpimintä mahdollista pukeutumista korkealla tornissa.
Aseistuksena tornissa oli pelkkä suojeluskunnan pistooli. Asekoulutusta ei ilmavalvontalotille erikseen annettu, mutta osa oli oppinut ampumaan jo kotonaan. Myös toiset näyttivät, miten pistoolia käytetään ja joskus sotilaspojat tulivat tueksi tai seuraksi ilmanvalvontatorniin. Käytännössä talvi- ja jatkosodan aikana kuitenkaan desantit tai lentokoneet eivät uhanneet ilmavalvontatornia.
Ilmavalvonnan vartiotupana toimi vapaavuorolaisille aluksi tornilta 1,5 kilometrin päässä oleva Helskeen hirsirakennus. Toiminnan alkuaikoina muonituslotat toivat vartiotuvalle ruokaa, mutta tästä luovuttiin myöhemmin. Jatkosodan aikana vartiotuvaksi otettiin Sepänmäellä oleva Ylöstalon rakennus, jota kutsuttiin Kuoppalan huvilaksi. Se on nykyään Felinin talo. Kolmantena vartiotuvan paikkana toimi vartiopäällikkö Janne Kerkkolan talo, jossa 1950-luvulla oli Lehtimäen kauppa ja sittemmin baari.
Koska vartiotuvalle oli talvisodan aikana 1,5 kilometrin matka, yksi ilmavalvontalotista ehdotti, että lähemmäs ilmavalvontatornia tuotaisiin Lotta Svärdin kioski Osuuskaupanmäeltä taukotuvaksi. Koska siirretty kioski oli lähellä ilmavalvontatornia, voitiin valvontavuoroa lyhentää puolituntiseksi. Kioski paloi 1942, minkä jälkeen rakennettiin oikeaoppinen 3 m x 5 m korsu, jossa oli sänky, kamiina ja sähkövalot. Ilmavalvontatornista tuli vaijeri korsuun, jolla ilmavalvoja saattoi herättää seuraavan vuorolleen vaijerin päällä olevan lehmänkellon avulla.
Ilmavalvontatornin lähelle oli laitettu myös maahan suuri punainen nuoli, jolla ilmavalvojat saattoivat osoittaa vihollislentokoneiden suunnan omille lentokoneille.
Ilmavalvontalotta Paula Rantasalmen (s. Helskeen) mukaan ajoittain pommikoneita oli niin paljon, että ilmavalvontatornista katsoen se vaikutti peltikatolta. Hänen mukaansa havainnoista noin puolen tunnin päästä koneet saattoivat päästä kohteisiinsa Helsingissä ja Porvoossa, jossa kerrottiin kadun tuhoutuneen, vaikka virallisten ilmoitusten mukaan ilmatorjunta onnistui hyvin.
Uhkakuvia > Lentokoneet

Kerran Myrskylä ilmavalvontatornia kierteli lentokone, joka koettiin uhaksi. Osoittautui kuitenkin myöhemmin, että kiertelijä oli myrskyläläinen Reino Malin, joka suoritti palvelustaan Suomen ilmavoimissa.
Uhkakuvia > Desantit

Ilmavalvontalotta Vieno Virtasen valvontavuorolla lentokone tuli yöllä lännestä matalalla, jonka moottoriäänet välillä hiljenivät ja itään mennessä jälleen voimistuivat. Ollessaan yksin tornissa hän teki asiasta ilmoituksen ja myöhemmin Myrskylässä ja Pukkilassa otettiin kiinni kuusi desanttia.
Sosiaalista toimintaa - Korsutyttöjen kekkerit

Ilmavalvontatoiminnassa oli mukana noin 25 lottaa. Ilmavalvontalotat olivat toimessaan noin 20-vuotiaita. Ilmavalvontalotat järjestivät Korsutyttöjen kekkereitä, joihin he käsikirjoittivat ja näyttelivät omia näytelmiä sekä sanoittivat lauluja. Niitä esitettiin Myrskylän Majakalla. Ennen esitystä otettiin toiveita yleisöltä vastaan. Lauluja säestivät Torsten Åkerberg, Erkki Vainio ja kankkilalainen Valto Perttilä.